
VENDIM
Nr. 585, datë 22.7.2026

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “NDËRTIMI I GODINËS SË PARKIMIT NËNTOKËSOR DHE I PARKUT ÇLODHËS, VLORË”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Ndërtimi i godinës së parkimit nëntokësor dhe i parkut çlodhës, Vlorë”.
2. Shpronësimi bëhet në favor të Fondit Shqiptar të Zhvillimit.
3. Pronarët e pasurive të paluajtshme, pronë private, që shpronësohen, kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasuritë e llojit “truall”, me një vlerë të përgjithshme prej 7 228 689 (shtatë milionë e dyqind e njëzet e tetë mijë e gjashtëqind e tetëdhjetë e nëntë) lekësh.
4. Vlera e përgjithshme e shpronësimit prej 7 228 689 (shtatë milionë e dyqind e njëzet e tetë mijë e gjashtëqind e tetëdhjetë e nëntë) lekësh përballohet nga buxheti i shtetit, llogaria “Fondi i shpronësimeve”, në Bankën e Shqipërisë.
5. Vlera e shpenzimeve procedurale, në masën 50 000 (pesëdhjetë mijë) lekë, përballohet nga Fondi Shqiptar i Zhvillimit.
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit është brenda 3 (tre) muajve nga data e hyrjes në fuqi të tij.
7. Pronarët e pasurive të paluajtshme, pronë private, të pasqyruar në tabelën bashkëlidhur këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim pranë Agjencisë Shtetërore për Shpronësimin.
8. Agjencia Shtetërore për Shpronësimin kryen procedurat për likuidimin e pronarëve të shpronësuar, sipas përcaktimeve të bëra në këtë vendim.
9. Afati i fillimit dhe i përfundimit të punimeve është në përputhje me afatet e parashikuara nga Fondi Shqiptar i Zhvillimit.
10. Fondi Shqiptar i Zhvillimit, pas miratimit të këtij vendimi, aplikon menjëherë pranë Agjencisë Shtetërore të Kadastrës, Drejtoria Vendore Vlorë, e cila, brenda 30 (tridhjetë) ditëve nga data e miratimit të vendimit, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar, dhe regjistron aktin e kalimit të pronësisë në favor të shtetit, në përgjegjësi administrimi të Fondit Shqiptar të Zhvillimit, për pasuritë e shpronësuara, sipas këtij vendimi.
11. Agjencia Shtetërore e Kadastrës pezullon të gjitha transaksionet me pasuritë e shpronësuara deri në momentin e realizimit të procesit të hedhjes së gjurmës së projektit mbi hartën kadastrale dhe regjistrimit të aktit të kalimit të pronësisë në favor të shtetit, në përgjegjësi administrimi të Fondit Shqiptar të Zhvillimit, për pasuritë e shpronësuara, sipas këtij vendimi.
12. Ngarkohen Ministria e Infrastrukturës dhe Energjisë, Ministria e Financave, Fondi Shqiptar i Zhvillimit, Agjencia Shtetërore e Kadastrës, Drejtoria Vendore Vlorë, si dhe Agjencia Shtetërore për Shpronësimin për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Albana Koçiu

LISTA EMËRORE E PRONARËVE, PASURITË E PALUAJTSHME, PRONË PRIVATE TË TË CILËVE PREKEN NGA SHPRONËSIMI PËR REALIZIMIN E PROJEKTIT “NDËRTIMI I GODINËS SË PARKIMIT NËNTOKËSOR DHE I PARKUT ÇLODHËS, VLORË”

	Nr.
	Pronarët
	Të dhënat kadastrale (sipas kartelës së pasurisë)
	 Vlerësimi për shpronësim 
	Vlera totale (lekë)
	Shënime

	Mbiemri
	Zona kadastrale
	Numri i pasurisë
	Lloji i pasurisë

	Sipërfaqja e shpronësuar
	Çmimi
	Vlera
	
	

	
	
	
	
	
	
	
	
	(m2)
	(lekë/m2)
	lekë
	
	

	1
	Manushaqe
	Xhafer
	Abazi
	8602
	33/12-T
	Truall
	400
	400
	10,903
	4,361,200
	4,361,200
	 

	
	Mezan
	Safet
	Abazi
	
	
	
	
	
	
	
	
	

	
	Ilenja
	Safet
	Abazi
	
	
	
	
	
	
	
	
	

	
	Arbi
	Safet
	Abazi
	
	
	
	
	
	
	
	
	

	
	Ariela
	Safet
	Abazi
	
	
	
	
	
	
	
	
	

	2
	Manushaqe
	Xhafer
	Abazi
	8602
	33/23
	Truall
	800
	263
	10,903
	2,867,489
	2,867,489

	Ilenja
	Safet

	Arbi
	Safet
	Abazi
	
	
	
	
	
	
	
	
	

	
	Ariela
	Safet
	Abazi
	
	
	
	
	
	
	
	
	

	VLERA TOTALE
	7,228,689

